[{"text_idx": "#000000", "text": "Verkinto: Higinio Garci\u0301aSpeco: bitlibro, novelo, originala verko, Stafeto, FELHaveblo: En stokoPrezo: \u20ac8.40Aliaj formoj/eldonoj: nova libro \u20ac16.00, ePub \u20ac8.40, PDF \u20ac8.40Priskribo: La felic\u0302a nova mondo post 1984 ... jen tau\u0306ga priskribo de tiu c\u0302i novelaro.\nEstras c\u0302ion la granda Uzinurbo. Se vi havas lokon en g\u0302i, via vivo estas senproblema kaj\nluksa. Se iamaniere vi difektig\u0302as kaj vi ne plu povas plenumi vian taskon, Uzinurbo\nsimple vin forj\u0302etos.Senpaga provlibro: ePub els\u0302uti, Kindle8 els\u0302uti, PDF els\u0302utiStafeto n-ro: 24Recenzo: De Nikolao Gudskov: En spegulo de l' sarkasmoDe Aleksej Birjulin: Teruriga fabelo pri homaroDe Sten Johansson: Kapturna g\u0302uo Pritakso: Aldoni mian pritakson"}, {"text_idx": "#000002", "text": "En spegulo de l' sarkasmo"}, {"text_idx": "#000003", "text": "La ciklo de 11 fantastaj noveloj diversgrade interligitaj prezentas estontecan\nmondon kun socia sistemo kripligita, profunde pesimisma, teruriga kaj senesperiga.\nLa noveloj estas esence memstaraj, sed ili estas trakteblaj kvazau\u0306 c\u0302apitroj\nde romano. Fantasta, satira, antiutopia romano."}, {"text_idx": "#000004", "text": "La priskribata mondo similas al vico de scenoj de teruriga kaj groteska\nfabelo. C\u0302ion superas la giganta senanima potenca Uzino kaj ties ido Uzinurbo\n\u2014 de la unuaj linioj de la unua novelo,\nc\u0302i-nokte, priskribo de g\u0302ia kolosa aspekto estas efektive impresa."}, {"text_idx": "#000008", "text": "Priskribante ilin la au\u0306toro malavaras sarkasmon, kun komika seriozeco\nskribante pri volapuko kiel Internacia Komerca Lingvo dum la Historiaj\nTempoj, antikvaj hau\u0306tpentraj\u0302oj de la s\u0302amanoj de Birobij\u0302ano, dosieroj\nde la Belga Armeo kiel fonto pri historiaj studoj ks."}, {"text_idx": "#000009", "text": "La neutilaj estas nesindikatitaj senlaboruloj kaj aparte \u201ckas\u0302itaj\nsenlaboruloj, kiuj havas fantaziajn metiojn: poetoj, artistoj, instruistoj"}, {"text_idx": "#000016", "text": "La lingvaj\u0302o estas flua, facile legebla. La neabundaj neologismoj (lau\u0306\nla teksto klarigitaj) s\u0302ajnas pravigitaj por emfazi la fantastecon de la\nmondo. Sed la matematikaj formuloj kaj fragmentoj de komputila programo\napenau\u0306 estas originala eltrovo kaj donas al la leganto nenion."}, {"text_idx": "#000017", "text": "Malfacile kompreneblaj estas la apero kaj rolo de Konc\u0302eta en la lasta\nnovelo. Se en la unua novelo s\u0302i estas amidealo de Dubc\u0302eko kaj malaperas\nrestinte idealo, librofine evidentig\u0302as ke s\u0302i iel havis kontakton kun\nsenlaboruloj kaj kun la demonisma Doktora Mos\u0302to kaj fine trovas en \u201cla\nInfero\u201d Malbenitan Libron \u2014 Utopion de Tomaso Moro."}, {"text_idx": "#000020", "text": "Jen demandoj, kiujn oni povas fari al si legante la originalan novelaron Kapturnoj de Higinio Garci\u0301a."}, {"text_idx": "#000022", "text": "C\u0302iu el la noveloj havas sian tute propran c\u0302eftemon kaj tonon, tamen restas ero de tutaj\u0302o. Garci\u0301a mastras plurajn etosojn, kaj oni avide eklegas c\u0302iun novan rakonton. Jen kaj jen sentig\u0302as parenceco al verkoj el la mondliteraturo. Du-tri noveloj, ekz. Nekomputita, estas angorige nigraj, pensigantaj ekz. pri \"A Clockwork Orange\" de Burgess. La longa titola novelo Kapturnoj s\u0302ajnas moderna, tre fantazio-ric\u0302a \"Alica en Mirlando\" de Carroll, kie la \"Nov-Ag\u0302a\" kredaro formas ridigan kaj vere kapturnan spegulon de nia epoko. En aliaj, kiel Pac\u0302jo, oni povus ekpensi pri \"Galaksia Gvidlibro por Petveturantoj\" de Adams. Sed c\u0302ion Garci\u0301a modlas lau\u0306 sia propra maniero kaj temperamento. Lau\u0306 skalo ekde bonvola humuro g\u0302is makabra karikaturo, li satiras pri ecoj de la hodiau\u0306o, kiel nia monavido kaj konsumemo, nia kredo je spiritoj kaj je senspiriteco, nia manko de historia konscio ktp. Rolas fojfoje ankau\u0306 bestoj, robotig\u0302anta homo kaj eble homig\u0302anta roboto."}, {"text_idx": "#000023", "text": "Aliaj noveloj satiras pri socia malegaleco, instruado kaj scienco, eu\u0306tanazio, spiritismo, kaj ec\u0302 - ajlo! En la majstra fina novelo Garci\u0301a en tre memorinda figuro de roboto kondukas nin lau\u0306 Danteska vagado suben, c\u0302asante tamen tute alian verkon el la monda literaturo. Post tiu ekskurso la leganto eble demandos sin, kio kaj kiuj estaj\u0302oj povos konservi kaj pluvivigi la homecon en malhoma socio."}, {"text_idx": "#000024", "text": "Garci\u0301a regalas nin per bukedo da rakontoj g\u0302uindaj, pensigaj, amuzaj kaj teruraj. Ec\u0302 se ni ne rekonas la geedzojn Bentham kaj Byrd, renkontataj transmonde, ni tamen ege g\u0302uas la g\u0302isoste anglan etoson en ilia hejmo. Kaj ec\u0302 se ni ne komprenas la matematikajn formulojn de roboto, g\u0302ia klopodo kompreni homajn sentojn tamen amuzas kaj eble maltrankviligas nin."}, {"text_idx": "#000025", "text": "La lingvaj\u0302o de Kapturnoj estas bona kaj flua, normala Esperanto. Pro la temo g\u0302i enhavas sufic\u0302e multe da vortoj novaj au\u0306 maloftaj, sed la plej multaj s\u0302ajnas naturaj kaj pli-malpli kompreneblaj lau\u0306 sia kunteksto. Piednote aperas kelkaj glosoj, tamen kaprice kaj maltroe."}, {"text_idx": "#000026", "text": "Kvankam la stilo de Garci\u0301a baze estas tre plac\u0302a, oni trovas jen kaj jen nekutimajn esprimojn kaj ec\u0302 eraretojn, i.a. pri refleksivo, -igi/ig\u0302i, -ita/inta, kaj krome kelkajn france inspiritajn vortumojn. Fojfoje la leganto hezitas, c\u0302u temas pri intenca novaj\u0302o (kiel tanatologo, ontofanio, androido), eraro pri vortformo (kiel ombiliko, momio, recensio) au\u0306 simpla preseraro. C\u0302i valora verko efektive meritus, ke la eldonejo kaj au\u0306toro havigu al g\u0302i pli detalan lingvan poluradon. Neniu el la nomitaj makuletoj tamen g\u0302enas la g\u0302uadon de la teksto."}]